“MYu” bosh murabbiyi Joze Mourinyo “Byornli”ga qarshi o‘yinda texnik zonadan chetlatildi

“Manchester Yunayted” jamoasi bosh murabbiyi Joze Mourinyo “Byornli”ga qarshi Angliya chempionati 10-tur o‘yinida texnik zonadan chetlatildi. Bu haqda “TASS” xabar bermoqda.

Birinchi bo‘lim davomida portugaliyalik mutaxassis uchrashuv bosh hakami Mark Klattenburg bilan tortishib qoldi va buning oqibatida texnik zonadan chetlashtirildi. Ikkinchi bo‘limda Mourinyo jamoani stadion tribunasidan boshqarib turdi.
“Manchester Yunayted” va “Byornli” o‘rtasidagi o‘yin 0:0 hisobida yakunlandi.